Ισαβέλλα της Καστίλης, δούκισσα της Υόρκης

Η Ισαβέλλα της Καστίλης, δούκισσα της Υόρκης (Isabel de Castilla, 1355 - 23 Δεκεμβρίου 1392) από τον Καστιλιανό Οίκος της Ιβρέα ήταν η δεύτερη κόρη του Πέτρου της Καστίλης και της ερωμένης και πρώτης συζύγου του Μαρίας δε Παδίγια (απεβ. 1361). Η μεγαλύτερη αδελφή της Κωνσταντία παντρεύτηκε στις 21 Σεπτεμβρίου 1371 τον Ιωάννη των Πλανταγενετών της Γάνδης, τρίτο γιο του Εδουάρδου Γ΄ της Αγγλίας και της Φιλίππης του Αινώ.Richardson II 2011, pp. 75–7; Pugh 1988, p. 89. Ο γαμπρός της Ιωάννης της Γάνδης διεκδίκησε τον θρόνο της Καστίλης, μετά τον θάνατο του πατέρα της (1372). 

Βιογραφία
Η Ισαβέλλα συνόδευσε την μεγαλύτερη αδελφή της Κωνσταντία στην Αγγλία στις 11 Ιουλίου 1372 και παντρεύτηκε η ίδια σε ηλικία 17 ετών τον Εδμόνδο του Λάνγκλεϊ, 1ο δούκα της Υόρκης, τέταρτο γιο του Εδουάρδου Γ΄ και της Φιλίππης του Αινώ. Ο λόγος του διπλού γάμου ήταν οι αυξημένες διεκδικήσεις των Πλανταγενετών της Αγγλίας στον θρόνο της Καστίλης.Tuck 2004; Pugh 1988, pp. 89–90. Η Ισαβέλλα και ο Εδμόνδος του Λάνγκλεϊ, σύμφωνα με τον ιστορικό Πιουκ, ήταν "αταίριαστο ζευγάρι".Pugh 1988, p. 89. Η Ισαβέλλα είχε παράνομη σχέση με τον ετεροθαλή αδελφό τού Ριχάρδου Β΄ της Αγγλίας, τον Τζων Χόλλαντ, 1ο δούκα του Έξετερ (απεβ. το 1400)Η Ιωάννα του Κεντ είχε από τον 1ο γάμο της γιο τον Τζων Χόλλαντ και από τον 3ο γάμο της με τον Εδουάρδο τον Μαύρο πρίγκιπα (αδελφό των Ιωάννη και Εδμόνδου), είχε γιο τον Ριχάρδο Β΄ , τον οποίο ο Πιουκ περιγράφει "παράνομο και βίαιο"· ο χρονικογράφος Τόμας Ουαλσινγκχαμ επιπλέον σημειώνει ότι η σχέση αυτή μαύρισε σκληρά την φήμη της. Ο Πιου καταλήγει ότι η πιθανότητα να είναι ο Τζων Χόλλαντ ο πατέρας του αγαπημένου γιου της Ισαβέλλας, Ριχάρδου του Κέιμπριτζ "δεν πρέπει να αγνοηθεί".Pugh 1988, pp. 90–1; Harriss 2004; Tuck 2004.

Η Ισαβέλλα όρισε στη διαθήκη της κληρονόμο τον βασιλιά Ριχάρδο Β΄, από τον οποίο ζήτησε να χορηγήσει 500 μάρκα τον χρόνο στον αγαπημένο της γιο Ριχάρδο του Κέιμπριτζ, ο βασιλιάς συμφώνησε και όσο ζούσε ο Ριχάρδος του Κέιμπριτζ έπαιρνε τα έσοδα κανονικά. Ο Ριχάρδος Β΄ ανατράπηκε από τον πρώτο εξάδελφό του Ερρίκο Δ΄ της Αγγλίας (γιο του Ιωάννη). Ωστόσο ο νέος βασιλιάς "δεν είχε την ίδια ευνοϊκή μεταχείριση στον Ριχάρδο".Pugh 1988, pp. 90–2; Harriss 2004.
Η Ισαβέλλα της Καστίλης απεβίωσε στις 23 Δεκεμβρίου 1392 σε ηλικία 37 ετών και τάφηκε στις 14 Ιανουαρίου 1393 στη Δομηνικιανή εκκλησία των βασιλέων του Λάνγκλεϊ.Cokayne 1959, p. 898; Pugh 1988, p. 91. Ο Εδμόνδος του Λάνγκλεϊ, μετά τον πρόωρο θάνατό της, νυμφεύτηκε την Ιωάννα Χόλλαντ, αδελφή και συμβασίλισσα του Εδμόνδου Χόλλαντ, 4ου κόμη του Κεντ (1382 - 1408), που είχε την κόρη του Κωνσταντία ερωμένη.Cokayne 1959, pp. 898–9; Pugh 1988, p. 91; Richardson II 2011, pp. 496–500.
Η Ισαβέλλα της Καστίλης διορίστηκε "Κυρία της Περικνημίδας" (1378).Weir 2011, pp. 111

Οικογένεια
Ο Εδμόνδος του Λάνγκλεϊ και η Ισαβέλλα της Καστίλης απέκτησαν τέκνα:
 Εδουάρδος του Νόργουιτς, νυμφεύτηκε σε πρώτο γάμο την Ισαβέλλα της Πορτογαλίας, αλλά ο γάμος ακυρώθηκε· νυμφεύτηκε σε δεύτερο γάμο την Φιλίππη Μοχούν, τρίτη κόρη του Τζων Μοχούν, 2ου λόρδου του Μοχούν (1320 - 1375) και της Ισαβέλλας Μπούργκες (απεβ. στις 4 Οκτωβρίου 1404), κόρη του Βαρθολομαίου Μπούργκες, 3ου βαρόνου του Μπούργκες (1304 - 1355). Ο Εδουάρδος είχε προσφέρει σημαντικές στρατιωτικές υπηρεσίες στους βασιλείς Ριχάρδο Β΄, Ερρίκο Δ΄ και Ερρίκο Ε΄ και έπεσε στην μάχη του Αζινκούρ στις 25 Οκτωβρίου 1415.Anthony Emery, Greater Medieval Houses of England and Wales, 1300-1500: East Anglia, Central England and Wales, Vol. 2, (Cambridge University Press, 2000), 240.
 Κωνσταντία, παντρεύτηκε τον Τόμας Ντεσπένσερ, 1ο κόμη του Γκλόστερ (1373 - 1400), τρίτο, αλλά μεγαλύτερο επιζήσαντα γιο του Εδουάρδου Ντεσπένσερ και της Ελισάβετ Μπούργκες με τον οποίο απέκτησε τον Ριχάρδο, την Ισαβέλλα και την Ελισάβετ.Richardson II 2011, pp. 75–8. Η Κωνσταντία αναμείχθηκε σε συνωμοσία για την απαγωγή του νεαρού Εδμόνδου Μόρτιμερ, 5ου κόμη του Μαρς, στην οποία ενέπλεξε κατόπιν και τον μεγαλύτερο αδελφό της Εδουάρδο του Νόργουιτς. Μετά τον θάνατο του συζύγου της παντρεύτηκε -ή ζούσε σαν ερωμένη- με τον Εδμόνδο Χόλλαντ, 4ο κόμη του Κεντ (1382 - 1408) και μαζί του απέκτησε μια κόρη, την Ελεονώρα Χόλλαντ (απεβ. το 1459), που παντρεύτηκε τον Ιάκωβο Τάκετ, 5ο βαρόνο του Αούντλει.Richardson II 2011, pp. 75–8, 500–1; Pugh 1988, p. 79.
 Ριχάρδος, νυμφεύτηκε την Άννα Μόρτιμερ και αποκεφαλίστηκε στις 5 Αυγούστου 1415 για τον ρόλο του στην εξέγερση του Σαουθάμπτον. 

Τέχνη
Η Ισαβέλλα της Καστίλης παρουσιάζεται συμβολικά να βρίσκεται στην ζωή στα τέλη Δεκεμβρίου 1399 την εποχή της Επιφανούς Εξέγερσης στο έργο του Ουίλλιαμ Σαίξπηρ "Ριχάρδος Β΄, Πράξη Ε΄".

Υποσημειώσεις - Παραπομπές

Πηγές
 Cokayne, George Edward (1959). The Complete Peerage, edited by Geoffrey H. White. XII(2). London: St. Catherine Press.
 Harriss, G.L. (2004). Richard, earl of Cambridge (1385–1415). Oxford Dictionary of National Biography.
 Pugh, T.B. (1988). Henry V and the Southampton Plot of 1415. Alan Sutton.
 Richardson, Douglas (2011). Magna Carta Ancestry: A Study in Colonial and Medieval Families, ed. Kimball G. Everingham. II (2nd ed.). Salt Lake City. 
 Tait, James (1896). 'Plantagenet', Edward. 45. Dictionary of National Biography, 1885–1890. pp. 401–4. 
 Tuck, Anthony (2004). Edmund , first duke of York (1341–1402). Oxford Dictionary of National Biography. 
 Weir, Alison (2011). Britain's Royal Families: The Complete Genealogy. London.
 Liss, Peggy K., Isabel the Queen, New York: Oxford University Press, 1992.
 Reston, James, Dogs of God, New York: Doubleday, 2005. 

Κατηγορία:Καστιλιανός Οίκος της Ιβρέας
Κατηγορία:Αγγλίδες δούκισσες
Κατηγορία:Ινφάντας της Καστίλλης